επι ζηνωνος του υψικλεους εισηγησαμενου ερμα του αριστο[κ]λεους του αρτεμιδωρου μολοσσου [φ]ιλοκαισαρος εδοξεν τη βουλη και τω δημω γνωμη στρατηγων και αρτεμιδωρου του μυωνος παπιωνος ιερεως [θ]εας σεβαστης ιουλιας γραμματεως δημου και περιτου του διονυσιου φυσει δε αδραστου του απολλωνιου και ζηνωνος του ανδρωνος φυσει δε ατταλου καλλιππου των επι της χωρας στρατηγων επει αριστοκλης αρτεμιδωρου μολοσσος εκτενεστατας μεν και λανπροτατας φιλοδοξιας κα[ι διαδοσεις] και λειτουργιας εποησατο εις την πολιν ημων ον εζη χρονον το δε περι αυτον εις την πατριδα φιλοτειμον ενδεικνυμενος και προκρεινων παντος ουδε εν τοις της μεταλλαγης χρονοις ηλλαξεν το φιλοπατρι βουλημα εγραψεν δε διαθηκας συν τοις αλλοις οις εις την πατριδα απελιπεν διατασσομενος και αργυρικας διαδοσεις τοις πολειταις καθ εκαστον ενιαυτον εκ των προσοδων ων απελιπεν αγρων. εις το συν τοις λοιποις οις εφιλοδοξησεν ζων και φιλοδοξειται δια των κατασκευαζομενων εκ του βιου αυτου αναθηματων αειμνημονευτον και εκ τουτων ειναι το φιλοπολι αυτου βουλημα ανανκαιον δε εστιν ως οτ[ι] μαλιστα φυλασσεσθαι τας εν πασι διαταγας αυτου. διο δεδοχθαι τη βουλη και τω δημω τελεισθαι επανανκες αει υφ ων η διαθηκη αυτου περιεχει τας αργυρικας διαδοσεις εν αις ωρισεν προθεσμιαις της μεν αναγραφης γεινομενης των κατακλιθεντων εν ταις προσθεσμιαις των δε διαδοσεων αει τη εχομενη ημερα απο ηλιου ανατολης αποδιδομενων. εαν δε τις των οφειλοντων πραξαι το αργυριον μη πραξη η μη ποησηται την διαδοσιν ως προγεγραπται αποτεισατω ιερα αφροδειτη δηναρια τρισχειλια α και πρασσεσθαι επανανκες υπο του βουλομενου των πολειτων επι τριτω μερει ομοιως δε μηδενι εξεστω μητε αρχοντι μητε γραμματει μητε [ιδιωτ]η μ[ετα]γαγειν εις ετερον [μητε παν] [το] τωνδε δοσεων αργυριον μη[τ]ε μερος χωρειν δε αυτο εις [τας] [δοσ]εις καθως η μολοσσου διαθηκ[η περι]εχει εαν δε τις μεταγαγη ωτινι [τ]ροπω ενοχος εστω τοις ωρισμε[νοις] [δ]ια της μολοσσου διαθηκης προσ[τειμ]οις α εστιν δηναρια μυρια. αι δε προθεσμιαι των [δ]οσεων η μηνος ξανδικου η [επι] [τ]ων θερινων πρωτων θεωριων η μηνος περβερεταιου.
Laum, no. 100